Raumismo

Raumismo (in esperanto: raŭmismo) es un ideologia incipite ab le Manifesto de Raŭmo (1980), lequal criticava le scopos del movimento esperantista traditional e definiva le communitate esperantista qua "mem elektitan diasporan lingvan minoritaton" (un minoritate linguistic diaporal selegite per se ipse). Secundo iste description sur un pagina web del Esperanta Civito (Citate Esperanto), raŭmismo "aplikas al esperanto la modernan lingvistikan principon, laŭ kiu vivanta lingvo estas kaj komunikilo kaj identigilo (applica a esperanto le moderne principio linguistic, secundo lequal lingua vivente es e instrumento de communication e medio de identification) Raumismo.

Essentialmente, le "idea interne" del movimento esperantista (secundo le Enciklopedio de Esperanto) es que un lingua commun facile a apprender pote influer signifativemente in favor de pace promovente comprehension interpersonal tra limites cultural e national. Le scopo principal del movimento esperantista es promover Esperanto qua iste lingua commun con foco del scopo pro pace mundial.

Raŭmismo detorna se ab scopos como finvenkismo (victoria final in esperanto) e emphasa in su vice le facto que le communitate del locutores de esperanto ha devenite ipse un cultura, digne de preservation e promotion pro se ipse.

Historicamente, raŭmismo es principalmente practicate per le movimento de opinion circa "Literatura Foiro" (Feria literari), in cuje paginas illo es multo discutite e ibi evolue. De facto, ab iste movimento de opinion originava le Pacto pro le Esperanta Civito (Citate de Esperantia) in augusto 1998, quanquam un co-scriptor del Manifesto (Jouko Lindstedt, ex-redactor de "Literatura Foiro") trova le Pacto contrari al spirito del manifesto. Altere importante documentos pro comprender raumismo son: le raportos politico-cultural de LF-coop (la kulturpolitikaj raportoj de LF-koop), le material de studio del sympozio re "Strategiaj demandoj de la Esperanto-komunumo" (questiones strategic del communitate esperantista) apud Varsovio 1984, le Konkludoj de Segedo (Conclusiones de Segedo) 1988. 

 Vide etiam 

Re le strategia del movimento esperantista:

 Deklaracio de Tireso (1969) (Declaration de Tireso)
 Esperanto en la 80-aj jaroj (1980) (Esperanto in le annos 80)
 Proklamo de Voss (1991) (Proclamation de Voss)

 Ligamines externe 

 Manifesto de Raumo
 Discussion dum junio 2000 in lista Bja
 Raumismo e postmodernismo, articulo de Djémil Kessous

 Critica contra raumismo 

 Le liturgia del feria (con suplemento)

 Notas e fontes 

Categoria:Esperanto